જીએસટીમાં ગ્રાહકોને ખાસ કોઈ તકલીફ પડવાની નથી. ટેક્સ માળખું ખૂબ જ અટપટું અને વેપારીઓને મૂંઝવણ ઊભી કરનારું છે. સરકારે રો-મટીરિયલ્સ ઉપર ટેક્સ નાખવો જોઈએ. સરકારની જીએસટીની નીતિથી નાના કાપડના વેપારીને મરણતોલ ફટકો પડશે, જે દેશના આર્થિક વિકાસને પણ મંદ બનાવી શકે છે. સરળીકરણની વાત કરતી સરકારની જીએસટીમાં ક્યાંય સરળીકરણ નથી. પ્રજા અને અધિકારીઓ તથા ટેકસ નિષ્ણાતો જીએસટી સમજી શક્યા નથી તો વેપારીઓને ક્યાંથી ગળે ઊતરે! સરકારની જીએસટી અંગેની નીતિથી આર્થિક વિકાસ પણ મંદ પડી શકે છે. સરકારે કાપડ સેકટરમાં જોવા મળતી વિસંગતતા તથા ટેકસમાં રાહત આપી કાપડ ઈન્ડસ્ટ્રિઝને બચાવવી જોઈએ.